《张登子招集喜遇胡豹生感赋 其一》
清代·邓汉仪

别汝真经十五年，瘴南重遇百花天。中间生死谁书札，此地悲欢尽酒筵。

万里河山惊觱篥，一时儿女对烽烟。英雄老去心情改，泪尽高凉洗庙前。

作者简介：清江苏泰州人，字孝威。康熙十八年召试鸿博，官中书舍人。贯穿经史百家之学，尤工诗，与吴伟业、龚鼎孳相唱和。尝次近代名人之诗为《诗观》。有《过岭集》。